Foto: REUTERS / HANNAH MCKAY Oktyabrda Britaniyada yuk mashinasi ichida o‘lik holda topilgan 39 vetnamlikning 16 nafari jasadi Vetnamga jo‘natildi. Bu haqda VnExpress nashri xabar berdi. Ta’kidlanishicha, jasadlar ortilgan samolyot mahalliy vaqt bilan soat 5da Xanoydagi Noybay aeroportiga qo‘ngan. Qolgan jasadlar ham keyinroq Vetnamga yetkaziladi. Esseks grafligi politsiyasi 23 oktyabrda Britaniyaga Belgiyadan kelgan yuk mashinasida 39 jasadni aniqlagandi. Halok bo‘lganlar dastlab xitoyliklar deb taxmin qilingan, biroq keyinroq ular vetnamlik bo‘lgani aniqlangan. Politsiya ushbu voqea bo‘yicha bir necha kishini, jumladan yuk mashinasi haydovchisi 25 yoshli Moris Robinsonni hibsga olgan.